[pic] | COMISIA COMUNITĂŢILOR EUROPENE |

Bruxelles, 26.5.2008

COM(2008) 318 final

2008/0099 (COD)

Propunere de

DIRECTIVĂ A PARLAMENTULUI EUROPEAN ŞI A CONSILIULUI

privind inscripţionările legale ale autovehiculelor cu două sau trei roţi

(Versiune codificată)(prezentată de Comisie)

EXPUNERE DE MOTIVE

1. În contextul unei Europe a cetăţenilor, Comisia acordă o mare importanţă simplificării şi clarităţii dreptului comunitar în scopul de a-l face mai lizibil şi mai accesibil cetăţeanului, oferindu-i astfel posibilităţi sporite de a face uz de drepturile specifice care îi sunt conferite.

Dar acest obiectiv nu va putea fi atins atât timp cât va persista un număr mult prea mare de dispoziţii care, fiind modificate de nenumărate ori şi adeseori în mod substanţial, se găsesc dispersate parte în actul originar, parte în actele modificatoare ulterioare. Astfel, pentru a identifica dispoziţiile în vigoare, este necesară o muncă de cercetare şi de comparare a unui număr mare de acte.

Prin urmare, claritatea şi transparenţa dreptului comunitar depind şi de codificarea legislaţiei adeseori modificată.

2. La 1 aprilie 1987, Comisia a dat instrucţiuni[1] serviciilor sale de a realiza codificarea tuturor actelor legislative cel mai târziu după a zecea lor modificare, menţionând că este vorba despre o cerinţă minimală şi că, în vederea clarităţii şi a bunei înţelegeri a legislaţiei comunitare, serviciile responsabile ar trebui să codifice textele la intervale şi mai scurte.

3. Concluziile preşedinţiei Consiliului European de la Edimbourg, din decembrie 1992, au confirmat aceste imperative[2], subliniind importanţa codificării care asigură o securitate juridică în ceea ce priveşte dreptul aplicabil la un moment dat în legătură cu o problemă specifică.

Codificarea trebuie realizată respectând cu stricteţe procesul legislativ comunitar normal.

Întrucât nicio modificare de substanţă nu poate fi introdusă în actele care fac obiectul codificării , Parlamentul European, Consiliul şi Comisia au convenit, prin acordul interinstituţional din 20 decembrie 1994, că, în vederea adoptării rapide a actelor codificate, ar putea fi utilizată o procedură accelerată.

4. Obiectul prezentei propuneri este codificarea Directivei 93/34/CEE a Consiliului din 14 iunie 1993 privind inscripţionările legale ale autovehiculelor cu două sau trei roţi[3]. Noua directivă se substituie diverselor acte care îi sunt încorporate[4]; prezenta propunere păstrează în totalitate conţinutul actelor astfel codificate şi se limitează la a le regrupa, aducând numai modificările de formă cerute de însăşi operaţia de codificare.

5. Prezenta propunere de codificare a fost elaborată pe baza unei consolidări prealabile a textului Directivei 93/34/CEE şi a actelor care o modifică, în toate limbile oficiale, efectuată prin intermediul unui sistem informatic , de către Oficiul Publicaţiilor Oficiale ale Comunităţilor Europene. În cazul articolelor renumerotate, corelaţia între vechea numerotare şi cea nouă este prezentată în tabelul de corespondenţă din anexa III la directiva codificată.

ê 93/34/CEE (adaptat)

2008/0099 (COD)

Propunere de

DIRECTIVĂ A PARLAMENTULUI EUROPEAN ŞI A CONSILIULUI

privind inscripţionările legale ale autovehiculelor cu două sau trei roţi

(Text cu relevanţă pentru SEE)

PARLAMENTUL EUROPEAN ŞI CONSILIUL UNIUNII EUROPENE,

având în vedere Tratatul de instituire a Comunităţii Europene, în special articolul Ö 95 Õ,

având în vedere propunerea Comisiei,

având în vedere avizul Comitetului Economic şi Social European[5],

Ö hotărând Õ în conformitate cu procedura prevăzută la articolul 251 din tratat[6],

întrucât:

ê

(1) Directiva 93/34/CEE a Consiliului din 14 iunie 1993 privind inscripţionările legale ale autovehiculelor cu două sau trei roţi[7] a fost modificată de mai multe ori şi în mod substanţial[8]. Este necesar, din motive de claritate şi de raţionalizare, să se codifice directiva menţionată.

ê 1999/25/CEE considerentul 1 (adaptat)

(2) Ö Directiva 93/34/CEE este una dintre directivele distincte în legătură cu procedura de omologare CE de tip prevăzută de Directiva 92/61/CEE a Consiliului înlocuită prin Directiva 2002/24/CE a Parlamentului European şi a Consiliului din 18 martie 2002 privind omologarea autovehiculelor cu două sau trei roţi şi de abrogare a Directivei 92/61/CEE a Consiliului[9] şi stabileşte cerinţe tehnice cu privire la designul şi construcţia autovehiculelor cu două sau trei roţi în ceea ce priveşte inscripţionările legale. Aceste cerinţe tehnice vizau apropierea legislaţiilor statelor membre în vederea aplicării, pentru fiecare tip de vehicul, a procedurii de omologare CE de tip prevăzută de Directiva 2002/24/CE. Prin urmare, dispoziţiile Directivei 2002/24/CE privind sistemele vehiculelor, componentele şi unităţile lor tehnice separate, se aplică prezentei directive. Õ

ê 93/34/CEE considerentul 6

(3) Privind inscripţionările legale aplicabile autovehiculelor cu două sau trei roţi, prezenta directivă nu trebuie să împiedice anumite state membre să păstreze, pe o bază nediscriminatorie, unele dispoziţii obligatorii speciale pentru reglementările de trafic, cu condiţia ca aceste dispoziţii speciale să privească utilizarea acestor vehicule şi să nu implice nici o modificare constructivă care să creeze un obstacol în omologarea CE de tip pentru un astfel de tip de vehicul.

ê

(4) Prezenta directivă nu trebuie să aducă atingere obligaţiilor statelor membre privind termenele de transpunere în dreptul intern şi de aplicare a directivelor menţionate în anexa II, partea B,

ê 93/34/CEE

ADOPTĂ PREZENTA DIRECTIVĂ:

ê 93/34/CEE (adaptat)

Articolul 1

Prezenta directivă se aplică inscripţionărilor legale pentru toate tipurile de vehicule astfel cum sunt definite la articolul 1 din Directiva Ö 2002/24/CE Õ.

Articolul 2

Procedura pentru acordarea omologării CE de tip pe componente privind inscripţionările legale pentru un tip de autovehicul cu două sau trei roţi şi condiţiile care reglementează libera circulaţie a acestor vehicule sunt cele prevăzute în capitolele II şi III din Directiva Ö 2002/24/CE Õ.

Articolul 3

Ö Modificările necesare adaptării cerinţelor din anexa I pentru a lua în considerare progresul tehnic sunt adoptate în conformitate cu procedura menţionată la articolul [13 alineatul (3) din Directiva 70/156/CEE a Consiliului[10]] Õ.

Articolul 4

(1) Statele membre nu pot să interzică, din motive referitoare la inscripţionările legale, punerea iniţială în funcţiune a vehiculelor care respectă prezenta directivă.

(2) Statele membre comunică Comisiei textele Ö principalelor dispoziţii Õ de drept intern pe care le adoptă în domeniul reglementat de prezenta directivă.

ê

Articolul 5

Directiva 93/34/CEE astfel cum a fost modificată prin directivele menţionate în anexa II, partea A, se abrogă, fără a aduce atingere obligaţiilor statelor membre în ceea ce priveşte termenele de transpunere în dreptul intern şi de aplicare a directivelor menţionate în anexa II, partea B.

Trimiterile la directiva abrogată se înţeleg ca trimiteri la prezenta directivă şi se citesc în conformitate cu tabelul de corespondenţă din anexa III.

Articolul 6

Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene .

Se aplică începând cu [...].

ê 93/34/CEE

Articolul 7

Prezenta directivă se adresează statelor membre.

Adoptată la Bruxelles,

Pentru Parlamentul European Pentru Consiliu

Preşedintele Preşedintele

ê 93/34/CEE (adaptat)

ANEXA I

CERINŢE PRIVIND INSCRIPŢIONĂRILE LEGALE ALE AUTOVEHICULELOR CU DOUĂ SAU TREI ROŢI

1. GENERALIT Ă ŢI

1.1. Toate vehiculele trebuie să primească o plăcuţă şi inscripţionările descrise mai jos. Plăcuţa şi inscripţionările trebuie montate de către producător sau de către reprezentantul său autorizat.

2. PLĂCUŢA CU DATELE FABRICANTULUI

2.1. O plăcuţă cu datele fabricantului, un Ö exemplu Õ de astfel de plăcuţă fiind prezentat în apendicele 1, trebuie să fie ataşată ferm, într-un loc uşor accesibil, pe o componentă care nu este în mod normal înlocuită în timpul utilizării; aceasta trebuie să fie uşor lizibilă şi să conţină următoarele informaţii, într-o formă clară şi de neşters, în următoarea ordine:

2.1.1. numele fabricantului;

2.1.2. marca de omologare de tip descrisă la articolul 8 din Directiva Ö 2002/24/CE Õ;

2.1.3. numărul de identificare a vehiculului (NIV);

ê 1999/25/CE art. 1 şi anexa pct. 1

2.1.4. nivelul static al sunetului: … dB(A) … min-1.

ê 93/34/CEE (adaptat)

2.2. Marca de omologare de tip menţionată la punctul 2.1.2, valoarea nivelului sonor static şi numărul de rotaţii/minut, conform cerinţei de la punctul 2.1.4, nu sunt incluse în omologarea CE de tip pe componente a inscripţionărilor legale. Totuşi, aceste informaţii trebuie ataşate la toate vehiculele fabricate în conformitate cu tipul care a fost omologat.

2.3. Fabricanţii pot inscripţiona informaţii suplimentare sub sau lateral faţă de inscripţionările obligatorii, în afara unui dreptunghi delimitat clar, care conţine doar informaţiile prevăzute la punctele 2.1.1–2.1.4. (vezi apendicele 1).

3. NUM Ă RUL DE IDENTIFICARE A VEHICULULUI

NUM ărul de identificare a vehiculului constă dintr-o combinaţie structurală de caractere atribuită fiecărui vehicul de către fabricant. Scopul acestuia este să permită oricărui vehicul să fie identificat clar prin fabricantul său – fără să fie nevoie de alte informaţii – pentru o perioadă de 30 de ani. Identificarea trebuie să îndeplinească următoarele criterii:

3.1. numărul de identificare a vehiculului trebuie introdus pe plăcuţa cu datele producătorului. Trebuie, de asemenea, să fie poansonat sau ştanţat astfel încât să se evite ştergerea sau schimbarea sa pe şasiu sau pe cadru, într-un punct care să fie uşor accesibil şi care trebuie să fie situat pe jumătatea din dreapta a vehiculului;

3.1.1. numărul de identificare a vehiculului trebuie să fie format din trei părţi, conform indicaţiilor de mai jos:

3.1.1.1. prima parte conţine un cod atribuit fabricantului vehiculului, care să permită identificarea acestuia. Codul conţine trei caractere (litere sau cifre) acordate de către autorităţile competente din ţara în care fabricantul îşi are adresa de înmatriculare, aliniate cu practica agenţiei internaţionale care acţionează pe baza autorizaţiei date de către Organizaţia Internaţională de Standardizare (ISO). Primul caracter desemnează o zonă geografică, al doilea o ţară din acea zonă geografică şi al treilea caracter un anumit producător. Când fabricantul produce mai puţin de 500 de vehicule pe an, al treilea caracter este întotdeauna 9. Pentru identificarea Ö unui astfel de Õ fabricant, autoritatea menţionată anterior trebuie să emită şi al treilea, al patrulea şi al cincilea caracter al celei de-a treia părţi;

ê 2006/27/CE art. 2 şi anexa II

3.1.1.2. a doua parte conţine şase caractere (litere sau cifre) cu scopul de a descrie caracteristicile generale ale vehiculului (tipul, varianta, iar în cazul motoretelor, versiunea); fiecare caracteristică poate fi reprezentată de mai multe caractere. În cazul în care constructorul nu utilizează unul sau mai multe dintre aceste caractere, spaţiile nefolosite trebuie completate cu caractere alfabetice sau numerice, la alegerea constructorului;

ê 93/34/CEE

3.1.1.3. a treia parte conţine opt caractere, dintre care ultimele patru se cere să fie numerice şi, în combinaţie cu celelalte două părţi, trebuie să permită identificarea clară a unui anumit vehicul. Orice poziţie neutilizată trebuie completată cu un 0 pentru a obţine numărul total de caractere necesar;

ê 1999/25/CE art. 1 şi anexa pct. 3

3.1.2. numărul de identificare a vehiculului trebuie să ocupe, ori de câte ori este posibil, un singur rând. Începutul şi sfârşitul acestui rând trebuie marcate printr-un simbol care să nu fie nici o cifră arabă, nici o majusculă latină şi nici să nu poată fi confundat cu oricare dintre aceste caractere.

În mod excepţional şi din motive tehnice numărul poate să ocupe şi două rânduri. Totuşi, în acest caz, nu trebuie să existe nici o separare în interiorul oricăreia dintre cele trei părţi, iar începutul şi sfârşitul fiecărui rând trebuie marcate cu un simbol care să nu fie nici o cifră arabă, nici o majusculă latină şi nici să nu poată fi confundat cu oricare dintre aceste caractere.

Introducerea simbolului menţionat în interiorul unui rând, între cele trei părţi (punctul 3.1.1) este, de asemenea, autorizată.

Între caractere nu trebuie să existe spaţii.

ê 93/34/CEE (adaptat)

4. CARACTERELE

4.1. Pentru toate inscripţionările prevăzute la punctele 2 şi 3 trebuie utilizate litere latine şi cifre arabe. Totuşi, literele latine utilizate pentru informaţiile prevăzute la punctele 2.1.1, 2.1.3 şi 3 trebuie să fie majuscule.

4.2. În numărul de identificare a vehiculului:

4.2.1. literele I, O şi Q sau cratimele, asteriscurile şi alte semne specifice sunt interzise;

4.2.2. literele şi cifrele trebuie să aibă următoarele înălţimi minime:

4.2.2.1. 4 mm în cazul caracterelor înscrise direct pe şasiu sau pe cadru sau pe orice altă structură similară a vehiculului;

4.2.2.2. 3 mm în cazul caracterelor înscrise pe plăcuţa cu datele producătorului.

Apendicele 1

Exemplu de plăcuţă cu datele fabricantului

Exemplul de mai jos nu afectează în nici un fel informaţiile afişate pe plăcuţele cu datele fabricantului, nici nu afectează dimensiunile plăcuţei, cifrele sau literele. Are doar caracter orientativ.

Informaţiile suplimentare menţionate la punctul 2.3 pot fi introduse sub sau lateral faţă de informaţiile necesare în următorul dreptunghi.

[pic]

Legendă:

În exemplul de plăcuţă de mai sus, vehiculul respectiv a fost fabricat de către „Stella Fabbrica Motocicli” şi este omologat în Italia (e3) sub numărul 5364.

Numărul de identificare (3GSKLM3AC8B120000) oferă următoarele informaţii:

- prima parte (3GS):

- 3: zona geografică (Europa);

- G: ţara din cadrul zonei geografice (Germania);

- S: producător (Stella Fabbrica Motocicli);

- partea a doua (KLM3AC):

- KL: tipul de vehicul;

- M3: varianta (caroseria vehiculului);

- AC: versiunea (motorul vehiculului);

- partea a treia (8B120000):

- 8B12: identificarea vehiculului Ö şi Õ combinarea Ö celorlalte Õ două părţi ale numărului de identificare;

- 0000: poziţii nefolosite care au fost completate cu un 0 pentru a îndeplini numărul total de caractere cerute.

Nivelul sonor static este de 80 dB(A) la 3 750 rot/min.

Apendicele 2

Document informativ privind inscripţionările legale pentru un tip de autovehicul cu două sau trei roţi

(a se anexa cererii pentru omologare CE de tip pe componente când aceasta este depusă separat de cererea pentru omologarea CE de tip a vehiculului)

Nr. de ordine (atribuit de solicitant): ……………………………………………………………

Cererea pentru omologarea CE de tip pe componente privind inscripţionările legale pentru un tip de vehicul cu două sau trei roţi conţine informaţiile stabilite în anexa II la Directiva Ö 2002/24/CEÕ partea I secţiunea A, punctele:

- 0.1,

- 0.2,

- 0.4–0.6,

- 9.3.1–9.3.3.

ê 93/34/CEE

Apendicele 3

Numele administraţiei |

Certificat de omologare CE de tip pe componente privind inscripţionările legale la autovehiculele cu două sau trei roţi MODEL Raport nr............................ al serviciului tehnic ........................... data ........................ Omologare CE de tip nr.: ........................... Extensie nr.: ………................................... 1. Marca sau denumirea vehiculului: ………………………………………………. 2. Tipul vehiculului: ...........................................……………………….………… 3. Numele şi adresa fabricantului: ….…………………………………………….... ………………………………………………………………………………….... 4. Numele şi adresa reprezentantului fabricantului (dacă există): ………………… …………………………………………………………………………………… 5. Data trimiterii vehiculului pentru încercare: …………………………..………… 6. Omologarea CE de tip pe componente acordată/refuzată1: 7. Locul: …………………………………………………………………………… 8. Data: ……………………………………………………………………………. 9. Semnătura: ……………………………………………………………………… _________________ 1 Se elimină ceea ce nu corespunde. |

_____________

é

ANEXA II

Partea A

Directiva abrogată şi lista modificărilor ulterioare (menţionate la articolul 5)

Directiva 93/34/CEE a Consiliului (JO L 188, 29.7.1993, p. 38) |

Directiva 1999/25/CE a Comisiei (JO L 104, 21.4.1999, p. 19) |

Directiva 2006/27/CE a Comisiei (JO L 66, 8.3.2006, p. 7) | numai articolul 2 şi anexa II |

Partea B

Termene de transpunere în dreptul intern şi de aplicare (menţionate la articolul 5)

Directiva | Data limită de transpunere | Data de aplicare |

93/34/CEE | 14 decembrie 1994 | 14 iunie 1995 |

1999/25/CE | 31 decembrie 1999 | 1 ianuarie 2000(*) |

2006/27/CE | 31 decembrie 2006(**) | 1 ianuarie 2007 |

(*) În conformitate cu articolul 2 din Directiva 1999/25/CE:

“1. Cu începere de la 1 ianuarie 2000, din motive legate de inscripţionările legale, statele membre:

- nu refuză, pentru un tip de vehicul cu două sau trei roţi, să acorde omologarea CE de tip;

- nu interzic înregistrarea, vânzarea sau punerea în exploatare a vehiculelor cu motor cu două sau trei roţi,

dacă inscripţionările legale respectă cerinţele Directivei 93/34/CEE a Consiliului, modificată de prezenta directivă.

2. Cu începere de la 1 iulie 2000, statele membre refuză să acorde omologare CE de tip pentru orice tip de autovehicul cu două sau trei roţi din motive legate de inscripţionările legale dacă nu sunt respectate cerinţele Directivei 93/34/CEE, modificată de prezenta directivă.”

(**) În conformitate cu articolul 5 din Directiva 2006/27/CE:

“1. Începând cu 1 ianuarie 2007, în ceea ce priveşte autovehiculele cu două sau trei roţi care respectă dispoziţiile prevăzute de Directivele [...], 93/34/CEE, şi respectiv [...], astfel cum sunt modificate prin prezenta directivă, statele membre nu refuză, din motive privind obiectul directivei în cauză, acordarea omologării CE de tip şi nu interzic înmatricularea, vânzarea sau introducerea în circulaţie a acestor vehicule.

2. Începând cu 1 iulie 2007 statele membre refuză, din motive privind obiectul directivei în cauză, acordarea omologării CE de tip pentru orice tip nou de autovehicul cu două sau trei roţi care nu respectă dispoziţiile prevăzute de Directivele [...], 93/34/CEE, şi respectiv [...], astfel cum sunt modificate prin prezenta directivă.”

_____________

ANEXA III

TABEL DE CORESPONDENŢĂ

Directiva 93/34/CEE | Prezenta directivă |

Articolele 1, 2 şi 3 | Articolele 1, 2 şi 3 |

Articolul 4 alineatul (1), primul şi al doilea paragraf | — |

Articolul 4 alineatul (1), al treilea paragraf | Articolul 4 alineatul (1) |

Articolul 4 alineatul (1), al patrulea paragraf | — |

Articolul 4 alineatul (2) | Articolul 4 alineatul (2) |

— | Articolul 5 |

— | Articolul 6 |

Articolul 5 | Articolul 7 |

Anexă | Anexa I |

— | Anexa II |

— | Anexa III |

_____________

[1] COM(87) 868 PV.

[2] A se vedea anexa 3 din partea A a susmenţionatelor concluzii.

[3] Efectuată în conformitate cu Comunicarea Comisiei către Parlamentul European şi Consiliu – Codificarea acquis-ului comunitar, COM(2001) 645 final.

[4] A se vedea anexa II, partea A, la prezenta propunere.

[5] JO C [...], [...], p. [...].

[6] JO C [...], [...], p. [...].

[7] JO L 188, 29.7.1993, p. 38. Directivă modificată ultima dată prin Directiva 2006/27/CE a Comisiei (JO L 66, 8.3.2006, p. 7).

[8] A se vedea anexa II, partea A.

[9] JO L 124, 9.5.2002, p. 1. Directivă modificată ultima dată prin Directiva 2006/96/CE a Consiliului (JO L 363, 20.12.2006, p. 81).

[10] JO L 42, 23.2.1970, p. 1.